CELEX: C2006/294/39
Language: el
Date: 2006-12-02 00:00:00
Title: Υπόθεση C-355/06: Αίτηση για την έκδοση προδικαστικής αποφάσεως την οποία υπέβαλε το Gerechtshof te Amsterdam (Κάτω Χώρες) στις 30 Αυγούστου 2006 — J. A. van der Steen κατά Inspecteur van de Belastingdienst Utrecht–Gooi/Kantoor Utrecht

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/22
            
         Αίτηση για την έκδοση προδικαστικής αποφάσεως την οποία υπέβαλε το Gerechtshof te Amsterdam (Κάτω Χώρες) στις 30 Αυγούστου 2006 — J. A. van der Steen κατά Inspecteur van de Belastingdienst Utrecht–Gooi/Kantoor Utrecht
   (Υπόθεση C-355/06)
   (2006/C 294/39)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te Amsterdam
   Διάδικοι στην υπόθεση της κύριας δίκης
   
      Προσφεύγων: J. A. Van der Steen
   
      Καθού: Inspecteur van de Belasingdienst Utrecht-Gooi/Kantoor Utrecht
   Προδικαστικό ερώτημα
   Έχει το άρθρο 4, παράγραφος 1, της έκτης οδηγίας (1) την έννοια ότι, όταν ένα φυσικό πρόσωπο έχει ως μοναδική δραστηριότητα την ουσιαστική εκτέλεση όλων των εργασιών που απορρέουν από τις δραστηριότητες μιας εταιρίας περιορισμένης ευθύνης, της οποίας είναι ο μοναδικός διαχειριστής, ο μοναδικός κάτοχος εταιρικών μεριδίων και το μοναδικό «μέλος προσωπικού», οι εργασίες αυτές δεν συνιστούν οικονομικές δραστηριότητες, διότι πραγματοποιούνται εντός του πλαισίου της διαχειρίσεως και της εκπροσωπήσεως της εταιρίας περιορισμένης ευθύνης και, επομένως, όχι στο πλαίσιο των οικονομικών συναλλαγών;
   
      (1)  Έκτη οδηγία 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).